== Omdømme ==
Smetanas biografister beskriver ham som fysisk svag og uanselig af udseende, men i det mindste i sin ungdom oplevede han en ''joie-de-vivre'', som kvinder åbenbart fandt attraktiv.<ref>Large, s. 3 og s. 10.</ref> Han var også lidenskabelig og viljestærk, fast besluttet på at gøre musikalsk karriere uanset de strabadser, det måtte medføre, og også selvom han måtte trodse det håb, hans far nærede om, at sønnen skulle blive brygger eller embedsmand.<ref name = " Large19 "/> Gennem hele sin karriere stod han fast, og selv da hans ''Dalibor'' modtog streng kritik for wagnerianisme, reagerede han blot ved at skrive ''Libuše'', der i end højere grad var baseret på Wagners musikdrama.<ref>Large, s. 205.</ref> Hans personlige liv var stresset, hans ægteskab med Bettina var kærlighedsløst og brød faktisk helt sammen i de år under sygdom og relativ fattigdom mod slutningen af hans liv.<ref>Large, s. 304-305.</ref> Man ved kun lidt om hans forhold til hans børn, selv om det forlyder, at Žofie den dag han blev indlagt "græd som om hendes hjerte skulle briste".<ref>Large, s. 391.</ref>
[[Fil:Prague Vltava 2001.jpg|thumb|Vltava-floden, der løber gennem Prag.]]
Der er bred enighed blandt de fleste kommentatorer om, at Smetana skabte en tjekkisk operakanon i et tomrum, og om at han udviklede en musikalsk stil i alle sine kompositioner, der udtrykte den frembrydende nationale ånd i Tjekkiet.<ref name =Tyrrell10/><ref> Clapham (1972), s. 123.</ref><ref>Large, forordet s. xvii.</ref> En anden opfattelse findes dog hos musikforfatteren Michael Steen, som spørger, om "nationalistisk musik" egentlig findes i virkeligheden: "Vi bør anerkende, at, mens musikken er uendeligt udtryksfuld i sig selv, er den ikke god til at beskrive konkrete, jordiske genstande eller begreber".<ref name= Steen690> Steen, s. 690-691.</ref> Han konkluderer, at meget afhænger af, hvilke forudsætninger lytterne bringer med sig, når de hører musikken.<ref Name= Steen690/>
Musik